INFORMACINIS PRANEŠIMAS APIE SKLYPO BIRŽUOSE, ROTUŠĖS G. 24C, DETALIOJO PLANO KOREGAVIMO PRADŽIĄ BEI PLANAVIMO TIKSLĄ

Informuojame, kad pradedamas rengti sklypo Biržuose, Rotušės g. 24C, detaliojo plano, patvirtinto Biržų rajono savivaldybės tarybos 2008 m. birželio 30 d. sprendimu Nr. T-157 ,,Dėl sklypo Biržuose, Rotušės g. 24C, detaliojo plano patvirtinimo“ (TPDR Nr. T00006822),  koregavimas. 
Rengimo pagrindas _ Biržų rajono savivaldybės administracijos direktoriaus 2026 m. kovo 16 d. įsakymas Nr. A-190 ,,Dėl sklypo Biržuose, Rotušės g. 24C, detaliojo plano koregavimo pradžios ir planavimo tikslo”.
Planavimo organizatorius – Biržų rajono savivaldybės administracijos direktorius, Vytauto g. 38, 41143 Biržai, tel. +370 605 74 081, el. p. savivaldybe@birzai.lt.
Planavimo iniciatorius – ,,Pramogų biuras“ ir ko, MB.
Nagrinėjama/planuojama teritorija: nagrinėjama teritorija apie 1,7 ha, planuojama teritorija – 0,4799 ha.
Planavimo tikslas – atlikti detaliojo plano koregavimą: pakeisti sklypo naudojimo būdą, siekiant sudaryti sąlygas privačioms investicijoms, kuriančioms socialinę ir ekonominę gerovę; derinti fizinių ir juridinių asmenų ar jų grupių, Savivaldybės interesus dėl teritorijos naudojimo ir veiklos plėtojimo teritorijoje sąlygų; nustatyti inžinerinės infrastruktūros vystymo gaires nagrinėjamoje teritorijoje. 
Strateginis pasekmių aplinkai vertinimas neatliekamas.
Detaliojo plano koregavimo viešinimo procedūros atliekamos bendra tvarka. 
Pasiūlymų teikimo tvarka: vadovaujantis Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais, patvirtintais Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo", pasiūlymus dėl detaliųjų planų rengimo visuomenė gali teikti raštu planavimo organizatoriui aukščiau nurodytu adresu arba el. paštu ir (ar) Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (https://www.planuojustatau.lt/ , dokumento Nr. K-VT-36-26-309) per visą teritorijų planavimo dokumento rengimo laikotarpį iki viešo svarstymo pabaigos. Viešo svarstymo metu pasiūlymai teikiami ir žodžiu. Teikiant pasiūlymus privaloma nurodyti pasiūlymą teikiančio asmens ir jo įgalioto asmens (jei toks yra) vardą, pavardę, gyvenamosios vietos adresą, telefono numerį, elektroninio pašto adresą arba, jei pasiūlymą teikia juridinis asmuo, jo buveinės adresą, telefono numerį, elektroninio pašto adresą ir aplinkybes, kuriomis pagrindžiamas pasiūlymas.
Apie tolimesnio konsultavimosi su suinteresuota visuomene procedūras, susipažinimą su parengtais detaliojo plano sprendiniais, bus informuojama papildomai, vadovaujantis teisės aktų nustatyta tvarka.

